Efter Schives død 1711 blev der udskrevet en konkurrence mellem navigationsdirektør [[Jørgen Rasch]] på [[Møen]], Horrebow og [[Cornelius Lerche]]. De 2 sidste trådte dog tilbage af hensyn til, at Rasch var en ældre mand; muligvis ville en konkurrence heller ikke have nyttet Horrebow, da det synes, som om familierne Worm og Bartholin havde en overvejende indflydelse ved besættelsen af universitetets embeder. Efter Raschs død 1714 henvendte Horrebow sig personlig til [[Frederik 4.|kongen]], der tog sig venlig af ham og satte igennem, at Horrebow fik pladsen efter en aflagt prøve trods professorernes modstand. 2 år efter ([[1716]]) blev han [[magister]], [[1720]] blev han Universitetets notar, og [[1722]] fik han sæde i [[Konsistorium (universitet)|Konsistorium]].
Historie Lister_over_personer Videnskab Ledelse Matematik Organisationer Uddannelsesinstitutioner Universiteter Ledere